b'\n_START_ARTICLE_\nGnutella\n_START_SECTION_\nIstorija\n_START_PARAGRAPH_\nDar 1999 m. populiaraus daugialyp\xc4\x97s terp\xc4\x97s grotuvo \xe2\x80\x9eWinamp\xe2\x80\x9c k\xc5\xabr\xc4\x97ja \xe2\x80\x9eNullsoft\xe2\x80\x9c u\xc5\xbepatentavo technologij\xc4\x85, smarkiai paveikusi\xc4\x85 vis\xc4\x85 P2P raid\xc4\x85. Justin Frankel apibr\xc4\x97\xc5\xbe\xc4\x97 Gnutella protokol\xc4\x85 2000 m. kovo 14 d., suk\xc5\xabr\xc4\x99s pirm\xc4\x85 klientin\xc4\x97s programos Gnutella tinklui beta versij\xc4\x85 ir leid\xc4\x99s j\xc4\x85 nemokamai parsisi\xc5\xb3sti i\xc5\xa1 interneto. Pavyzd\xc5\xbeiu ir paskatinimu Gnutella tinklui buvo \xe2\x80\x9epeer - to - peer\xe2\x80\x9c tinklas Napster, kuris jau nuo 1999 m. bir\xc5\xbeelio suteik\xc4\x97 galimyb\xc4\x99 tiesiogiai keistis muzikos failais. D\xc4\x97l nelegaliai platinamos muzikos Napster firmai gana greitai i\xc5\xa1kilo teisini\xc5\xb3 problem\xc5\xb3._NEWLINE_\xe2\x80\x9eGnutella\xe2\x80\x9c pavadinta sistema jau tur\xc4\x97jo kovai su autori\xc5\xb3 teis\xc4\x97mis skirta mechanizm\xc4\x85 \xe2\x80\x93 prie\xc5\xa1ingai nei Napster, kur duomen\xc5\xb3 perdavimo tinklo serveriai valdomi i\xc5\xa1 centrinio bendrov\xc4\x97s biuro, savaranki\xc5\xa1kos Gnutella dalys i\xc5\xa1sibars\xc4\x8diusios po vis\xc4\x85 pasaul\xc4\xaf, taigi, nutraukti j\xc5\xb3 veikl\xc4\x85 fizi\xc5\xa1kai ne\xc4\xafmanoma. Kol veiks bent du kompiuteriai su Gnutella \xc4\xafranga, tinklas gyvuos. JAV telekomunikacij\xc5\xb3 gigantui AOL nusipirkus did\xc5\xbei\xc4\x85j\xc4\x85 dal\xc4\xaf \xe2\x80\x9eNullsoft\xe2\x80\x9c akcij\xc5\xb3, darbas prie \xe2\x80\x9eGnutella\xe2\x80\x9c projekto buvo sutabdytas \xe2\x80\x93 buvo siekiama i\xc5\xa1vengti su autoriu teis\xc4\x97mis susijusio skandalo, kuris b\xc5\xabt\xc5\xb3 gal\xc4\x97j\xc4\x99s sutrugdyti AOL ir \xe2\x80\x9eTime Warner\xe2\x80\x9c susiliejimui. Pati programa jau buvo paplitusi ir prieinama per kitus interneto puslapius bei peer - to - peer" sistemas._NEWLINE_\xe2\x80\x9eGnutella\xe2\x80\x9c ( atgaivino ma\xc5\xbea grupel\xc4\x97 entuziast\xc5\xb3, informavusi\xc5\xb3 interneto bendruomen\xc4\x99 apie \xc5\xa1io tinklo galimybes ir paskelbusi duomenis, kuri\xc5\xb3 gal\xc4\x97jo prireikti entuziastams kuriant darbui su \xe2\x80\x9eGnutella\xe2\x80\x9c skirt\xc4\x85 programin\xc4\x99 \xc4\xafrang\xc4\x85.\n_START_SECTION_\nPrincipai\n_START_PARAGRAPH_\nKiekvienas Gnutella tinklo narys \xc5\xbeino apie kelis kitus aktyvius, \xc5\xa1iam tinklui priklausan\xc4\x8dius narius. \xc5\xa0is pradinis s\xc4\x85ra\xc5\xa1as gaunamas \xc4\xafvairiais b\xc5\xabdais: pateikiamas su kliento programa (kuri v\xc4\x97liau patikrina kurie nariai teb\xc4\x97ra aktyv\xc5\xabs), randamas kokiame nors centralizuotame serveryje, kai kada naudojama net IRC._NEWLINE_Gnutella naudoja "potvynio paie\xc5\xa1kos" (angl flooding search) princip\xc4\x85: ie\xc5\xa1kantis narys susisiekia su jam \xc5\xbeinomais kitais nariais, \xc5\xa1ie perduoda jo u\xc5\xbeklaus\xc4\x85 savo \xc5\xbeinomiems kaimynams ir pan. Tokios paie\xc5\xa1kos gylis siekia 4 - 5 lygius ir ji i\xc5\xa1plinta toli po tinkl\xc4\x85. Pirmuosiuose variantuose rastas atsakymas buvo gr\xc4\x85\xc5\xbeinamas tuo pa\xc4\x8diu keliu kuriuo at\xc4\x97jo klausimas, v\xc4\x97liau sistema buvo optimizuota papildant u\xc5\xbeklaus\xc4\x85 ie\xc5\xa1kotojo adresu ir taip \xc4\xafgalinant perduoti atsakym\xc4\x85 tiesiogiai. Rasti failai perduodami tiesiogiai tarp ie\xc5\xa1kan\xc4\x8dio ir teikian\xc4\x8dio nari\xc5\xb3, naudojant tam \xc4\xafprastus perdavimo protoklus (TCP/IP ir pan)._NEWLINE_Gnutella pradinis \xc5\xbeinu\xc4\x8di\xc5\xb3 keitimosi formatas yra gana senas, daug kart\xc5\xb3 taisytas ir neretai laikomas gana netvarkingu ir sud\xc4\x97tingu. Pastaruoju metu kuriame sistema Gnutella2 kur informacijai keistis naudojama pana\xc5\xa1i \xc4\xaf XML, ta\xc4\x8diau dvejetain\xc4\x97 strukt\xc5\xabra.'